pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​ไม่ทิ้งชาวสวนยางไว้ข้างหลัง รัฐช่วยบรรเทาความเดือดร้อน...
วันอังคารที่ 11 ธันวาคม 2561
​ไม่ทิ้งชาวสวนยางไว้ข้างหลัง รัฐช่วยบรรเทาความเดือดร้อน...
--
ประเทศไทยเป็นผู้ผลิตและส่งออกยางพารามากที่สุดในโลก แต่ปัจจุบันราคายางพาราทั้งในประเทศและต่างประเทศมีแนวโน้มลดลงอย่างต่อเนื่อง เกษตรกรจึงได้รับผลกระทบ
ที่ผ่านมารัฐบาลได้ออกมาตรการต่าง ๆ เพื่อช่วยบรรเทาความเดือดร้อนของชาวสวนยาง
เริ่มต้นด้วยการส่งเสริมการใช้ยางในประเทศ โดยให้หน่วยงานภาครัฐนํายางพาราไปผลิตอุปกรณ์ต่าง ๆ สําหรับการใช้งาน เช่น บล็อกยางปูพื้นภายนอกอาคาร ทางเท้า สนามเด็กเล่น อุปกรณ์ทางการแพทย์ ฯลฯ เพื่อเพิ่มปริมาณการใช้ยางและช่วยให้ชาวสวนยางมีรายได้โดยตรง
ที่สําคัญคือ การสร้างถนนยางพาราในชุมชนท้องถิ่นทั่วประเทศกว่า 75,032 หมู่บ้าน 7,200 ตําบล และสร้างถนนคันคลองชลประทานใน 53 จังหวัด
นอกจากนี้ รัฐบาลเร่งสร้างความเข้มแข็งแก่ชาวสวนยาง โดยการส่งเสริมให้สหกรณ์และกลุ่มเกษตรกรที่มีศักยภาพเป็นแหล่งรับซื้อยางพารา เพื่อการส่งออก
ล่าสุด...ยังได้ผลักดันโครงการสร้างความเข้มแข็งแก่ชาวสวนยาง ช่วยบรรเทาภาระค่าครองชีพ โดยจ่ายเงินตามพื้นที่เปิดกรีดจริง ไร่ละ 1,800 บาท ไม่เกินรายละ 15 ไร่ (กรณีมีคนกรีดยาง แบ่งเป็น เจ้าของสวนยาง 1,100 บาทต่อไร่ และคนกรีดยาง 700 บาทต่อไร่) ตั้งแต่เดือนธันวาคม 2561 ถึง กันยายน 2562
ซึ่งมาตรการทั้งหมดนี้จะช่วยลดสต็อกยางโดยอัตโนมัติ และเมื่อมีความต้องการใช้ยางมาก ก็จะทําให้ราคาปรับตัวสูงขึ้น ช่วยให้เกษตรกรมีรายได้เพิ่มขึ้นอีกด้วย
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมอุทยานแห่งชาติ สัตว์ป่า และพันธุ์พืช มอบโอกาสให้คนพิการได้เที่ยวชมธรรมชาติ หวังธรรมชาติบำบัดเพื่อผ่อนคลาย พาเยี่ยมชมสัตว์ป่าศึกษาธรรมชาติ ณ เขตห้ามล่าสัตว์ป่าอ่างเก็บน้ำบางพระ จ
วันจันทร์ที่ 22 มกราคม 2561
กรมอุทยานแห่งชาติ สัตว์ป่า และพันธุ์พืช มอบโอกาสให้คนพิการได้เที่ยวชมธรรมชาติ หวังธรรมชาติบําบัดเพื่อผ่อนคลาย พาเยี่ยมชมสัตว์ป่าศึกษาธรรมชาติ ณ เขตห้ามล่าสัตว์ป่าอ่างเก็บน้ําบางพระ จ
กรมอุทยานแห่งชาติ สัตว์ป่า และพันธุ์พืช มอบโอกาสให้คนพิการได้เที่ยวชมธรรมชาติ หวังธรรมชาติบําบัดเพื่อผ่อนคลาย พาเยี่ยมชมสัตว์ป่าศึกษาธรรมชาติ ณ เขตห้ามล่าสัตว์ป่าอ่างเก็บน้ําบางพระ จังหวัดชลบุรี
( 18 ม.ค.61) นายปิ่นสักก์ สุรัสวดี รองอธิบดีกรมอุทยานแห่งชาติ สัตว์ป่า และพันธุ์พืช เป็นประธานเปิดงานโครงการธรรมชาติบําบัดเพื่อการอนุรักษ์สัตว์ป่าสู่ผู้พิการ พร้อมนําผู้พิการทางการได้ยินและพิการทางร่างกาย จํานวน 30 คน จากบ้านนนทภูมิ จังหวัดนนทบุรี เยี่ยมชมศึกษาธรรมชาติและสัตว์ป่า ณ เขตห้ามล่าสัตว์ป่าอ่างเก็บน้ําบางพระ และสถานีเพาะเลี้ยงนกน้ํา บางพระ จังหวัดชลบุรี
นายปิ่นสักก์ สุรัสวดี รองอธิบดีกรมอุทยานแห่งชาติ สัตว์ป่า และพันธุ์พืช กล่าวว่า นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ได้เล็งเห็นถึงความสําคัญของการอนุรักษ์ทรัพยากรธรรมชาติ และอยากให้ประชาชนทุกคนรวมถึงผู้พิการ ได้มีโอกาสสัมผัสและศึกษาธรรมชาติ รวมถึงสัตว์ป่าในพื้นที่ป่าอนุรักษ์ ดังนั้นทางสํานักอนุรักษ์สัตว์ป่า ส่วนส่งเสริมและเผยแพร่ จึงได้จัดทําโครงการธรรมชาติบําบัดเพื่อการอนุรักษ์สัตว์ป่าสู่ผู้พิการขึ้น เพราะการเข้าถึงทรัพยากรธรรมชาติและสัตว์ป่าของผู้พิการเป็นเรื่องไกลตัว แต่ผู้พิการส่วนหนึ่งพิการเพียงร่างกาย การรับรู้หรือสมองไม่ได้พิการไปด้วย แต่ด้วยความบกพร่องทางร่างกาย จึงทําให้ขาดโอกาสในการศึกษาธรรมชาติในพื้นที่ป่าจริงๆ ซึ่งในป่านั้นมีทั้งป่าไม้ พืช สัตว์ป่า และระบบนิเวศน์ ซึ่งผู้พิการอาจได้เห็นเพียงภาพจําลองหรือในโทรทัศน์เพียงเท่านั้น
นอกจากนี้เนื่องในวันที่ 14 มกราคมของทุกปีเป็น “วันอนุรักษ์ทรัพยากรป่าไม้ของชาติ” กรมอุทยานแห่งชาติฯ เล็งเห็นว่าการเรียนรู้ธรรมชาติในสถานที่จริงจะทําให้ทุกคนเกิดความรักและหวงแหนในทรัพยากรธรรมชาติ ซึ่งสอดคล้องกับโครงการดังกล่าว ที่หวังให้คนพิการได้มีโอกาสสัมผัสธรรมชาติของสัตว์ป่า เรียนรู้คุณค่าทรัพยากรสัตว์ป่าในแหล่งธรรมชาติ และทราบถึงบทบาทการทํางานของกรมอุทยานแห่งชาติฯ จากวิทยากรที่มาถ่ายทอดความรู้ให้เหล่าผู้พิการได้รับฟัง ซึ่งผู้พิการจะได้รับการบําบัดจากธรรมชาติ การผ่อนคลาย สร้างความตื่นตาตื่นใจเปิดประสบการณ์ใหม่ให้กับผู้พิการอีกด้วย
สําหรับโครงการธรรมชาติบําบัดเพื่อการอนุรักษ์สัตว์ป่าสู่ผู้พิการ มีกิจกรรมที่ทางกรมอุทยานแห่งชาติฯ ได้จัดเตรียมไว้เพื่อผู้พิการ ได้แก่ การบรรยายถึงวัตถุประสงค์ในการประกาศพื้นที่อนุรักษ์ของกรมอุทยานแห่งชาติฯ คือ เขตรักษาพันธุ์สัตว์ป่า เขตห้ามล่าสัตว์ป่า และอุทยานแห่งชาติ การพาชมธรรมชาติบริเวณพื้นที่เขตห้ามล่า สัตว์ป่า กิจกรรมดูนกและสัตว์ป่าตามเส้นทางจักรยานขอบอ่างเก็บน้ําบางพระ เยี่ยมชมสัตว์ป่าในกรงเลี้ยง ให้อาหารสัตว์ ณ สถานีเพาะเลี้ยงนกน้ําบางพระ ชมการสาธิตวิธีการดูแลและรักษาสัตว์ป่า การแต่งแต้ม ระบายสีภาพสัตว์ป่าร่วมกัน การประดิษฐ์สัตว์ป่าแฟนซีจากวัสดุเหลือใช้ ซึ่งภายในงานจะมีทั้งวิทยากรของกรมอุทยานแห่งชาติฯและผู้ดูแลคนพิการเข้าร่วมกิจกรรมด้วย
รัฐบาลไทย-ข่าวทำเนียบรัฐบาล-นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เปิดงาน “Hospital Management Asia 2018”
วันพฤหัสบดีที่ 13 กันยายน 2561
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เปิดงาน “Hospital Management Asia 2018”
นายสมชาย  หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน “Hospital Management Asia 2018 ณ โรงแรม เซ็นทาราแกรนด์ แอท เซ็นทรัลเวิร์ล
วันที่ 13 กันยายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน “Hospital Management Asia 2018” และกล่าวปาฐกถาพิเศษเรื่อง “Move Thai Medical Hub Move Asian as World Medical Hub” โดยภายในงานมีการสัมมนาแลกเปลี่ยนความคิดเห็น และข้อมูลเชิงลึกเกี่ยวกับการพัฒนารูปแบบธุรกิจนวัตกรรมทางเทคโนโลยีและการปรับปรุงการจัดการระบบการดูแลสุขภาพ ถือเป็นการรวมตัวของผู้บริหารโรงพยาบาลและผู้เชี่ยวชาญด้านสุขภาพจากทั่วภูมิภาคเอเชียแปซิฟิก โดยประเทศไทยเป็นเจ้าภาพในการจัดงานซึ่งจัดขึ้นโดยสมาคมโรงพยาบาลเอกชน ณ โรงแรม เซ็นทาราแกรนด์ แอท เซ็นทรัลเวิร์ล
นายสมชาย กล่าวว่า “เทคโนโลยีทางการแพทย์” ถือเป็น 1 ในอุตสาหกรรม New S-Curve ที่ทางกระทรวงอุตสาหกรรมได้ให้การสนับสนุน เนื่องจากประเทศไทยมีปัจจัยในการพัฒนาอุตสาหกรรมทางการแพทย์ครบวงจร อาทิ บุคลากรทางการแพทย์ที่มีความเชี่ยวชาญเฉพาะด้านของไทยซึ่งมีความพร้อมมากกว่าประเทศอื่น ๆ ในอาเซียน และประเทศไทยมีชาวต่างชาติเข้ามารักษาตัวกันมากขึ้น เฉลี่ยประมาณ 40 –60% จากทั่วประเทศ โดยเฉพาะจังหวัดชายแดนที่มีชาวต่างชาติเข้ามารักษาตัวในประเทศไทยเพิ่มขึ้นเรื่อย ๆ อีกทั้งไทยยังมีกลยุทธ์ Hospital Network การรวมกลุ่มของโรงพยาบาลและแบ่งปันข้อมูลทางการแพทย์ รวมถึงแพทย์และบุคลากรต่าง ๆ ที่มีความเชี่ยวชาญในแต่ละด้าน เพื่อเป็นการสนับสนุนนโยบายของรัฐบาลในปัจจุบัน
รัฐบาลไทย-ข่าวทำเนียบรัฐบาล-รองปลัดฯ จุลพงษ์ ร่วมสังเกตการณ์ การทำลายผลิตภัณฑ์อุตสาหกรรมเหล็กเส้นเสริมคอนกรีต : เหล็กข้ออ้อย ให้สิ้นสภาพ โดยการตัดเป็นเศษเหล็ก และนำกลับมาหลอมใหม่
วันศุกร์ที่ 27 มีนาคม 2563
รองปลัดฯ จุลพงษ์ ร่วมสังเกตการณ์ การทําลายผลิตภัณฑ์อุตสาหกรรมเหล็กเส้นเสริมคอนกรีต : เหล็กข้ออ้อย ให้สิ้นสภาพ โดยการตัดเป็นเศษเหล็ก และนํากลับมาหลอมใหม่
นายจุลพงษ์ ทวีศรี รองปลัดกระทรวงอุตสาหกรรม ร่วมสังเกตการณ์ การทําลายผลิตภัณฑ์อุตสาหกรรมเหล็กเส้นเสริมคอนกรีต : เหล็กข้ออ้อย ให้สิ้นสภาพ โดยการตัดเป็นเศษเหล็ก และนํากลับมาหลอมใหม่
วันที่ 26 และ 27 มีนาคม 2563 นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) ได้ร่วมกับ นายนนทิชัย ลิขิตาภรณ์ ผู้อํานวยการกองกํากับองค์กรด้านการมาตรฐาน สํานักงานมาตรฐานผลิตภัณฑ์อุตสาหกรรม (สมอ.) และเจ้าหน้าที่ที่เกี่ยวข้อง ดําเนินการตามคําสั่ง กมอ. ให้ทําผลิตภัณฑ์อุตสาหกรรมเหล็กเส้นเสริมคอนกรีต : เหล็กข้ออ้อย ให้สิ้นสภาพ ให้แล้วเสร็จภายใน 60 วัน
สืบเนื่องจาก สํานักงานมาตรฐานผลิตภัณฑ์อุตสาหกรรม (สมอ.) ได้ดําเนินการเข้าตรวจโรงงานผลิตเหล็กรายใหญ่ย่านบ่อวิน จ.ชลบุรี ซึ่งเดิมกิจการเป็นของคนไทยที่ได้รับใบอนุญาตจาก สมอ. ต่อมาได้เปลี่ยนเจ้าของกิจการเป็นคนจีน พบมีการผลิตเหล็กไม่เป็นไปตามมาตรฐาน และมีการผลิตเหล็กเบา จํานวนกว่า 10,000 ตัน ซึ่งเป็นความผิดตามพระราชบัญญัติมาตรฐานผลิตภัณฑ์อุตสาหกรรม พ.ศ.2511 และที่แก้ไขเพิ่มเติม เพื่อให้เป็นไปตามกฎหมายและระเบียบที่เกี่ยวข้อง สมอ.ได้ดําเนินการตามกฎหมายกับผู้ผลิตรายนี้ และในส่วนของของกลางในคดี สมอ.ได้ดําเนินการอายัดไว้ เมื่อคดีถึงที่สุดแล้ว กมอ. จึงมีคําสั่งให้ทําลายผลิตภัณฑ์อุตสาหกรรมดังกล่าวให้สิ้นสภาพ โดยการตัด และส่งเข้าเตาหลอม จนครบตามจํานวนที่อายัดไว้ต่อไป
รัฐบาลไทย-ข่าวทำเนียบรัฐบาล-สธ. แนะเล่นสงกรานต์ใช้น้ำสะอาด คุ้มค่า ปลอดภัย
วันศุกร์ที่ 13 เมษายน 2561
สธ. แนะเล่นสงกรานต์ใช้น้ําสะอาด คุ้มค่า ปลอดภัย
กระทรวงสาธารณสุข แนะประชาชนเล่นสงกรานต์ ใช้น้ําสะอาด อย่างรู้คุณค่า ปลอดภัย ใช้ดินสอพองที่ได้มาตรฐาน ลดความเสี่ยงจากโรคตาแดง ตาอักเสบ ผิวหนังอักเสบ
กระทรวงสาธารณสุข แนะประชาชนเล่นสงกรานต์ ใช้น้ําสะอาด อย่างรู้คุณค่า ปลอดภัย ใช้ดินสอพองที่ได้มาตรฐาน ลดความเสี่ยงจากโรคตาแดง ตาอักเสบ ผิวหนังอักเสบ
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวว่า ในช่วงเทศกาลสงกรานต์ปีนี้ รัฐบาลได้รณรงค์ภายใต้แนวคิด“สงกรานต์วิถีไทย ใช้น้ําคุ้มค่า ชีวาปลอดภัย”จึงขอแนะนําประชาชนเล่นน้ําสงกรานต์โดยใช้น้ําอย่างรู้คุณค่า ใช้น้ําที่สะอาดเช่น น้ําประปา ไม่ควรใช้น้ําคลองริมถนน รวมถึงน้ําเย็น น้ําแข็ง น้ําผสมเม็ดแมงลัก เม็ดสาคู หรือน้ําผสมสีย้อมผ้าอย่างเด็ดขาด เนื่องจากน้ําดังกล่าวจะมีความสกปรก ปนเปื้อนเชื้อโรค หรือสารเคมี หากเข้าตาจะทําให้ระคายเคืองและเป็นโรคตาแดงได้ ที่สําคัญคือขอให้เล่นน้ําสงกรานต์อย่างสุภาพ ปลอดภัย ไม่สาดน้ําหรือฉีดน้ําเข้าดวงตาโดยตรง เพราะจะทําให้ตาอักเสบหรืออันตรายถึงขั้นตาบอดได้ หากบุตรหลานมีสิ่งแปลกปลอมเข้าตา ให้ล้างตาด้วยน้ําสะอาดทันที ถ้าอาการไม่ดีขึ้น ให้รีบไปพบแพทย์ทันที
นอกจากนี้ ในการใช้แป้งดินสอพองขอให้เลือกแป้งที่สะอาด ได้มาตรฐาน มีฉลากกํากับว่าเหมาะกับการใช้ทาร่างกายและซื้อจากแหล่งผลิตที่เชื่อถือได้ หรือสังเกตบรรจุในภาชนะที่มีฉลากภาษาไทย แสดงส่วนประกอบสําคัญ ชื่อและที่ตั้งผู้ผลิต วันเดือนปีที่ผลิต อย่างถูกต้อง ไม่ควรเลือกดินสอพองที่ผสมสี เพราะอาจเป็นสีที่ใช้ในอุตสาหกรรม มีการปนเปื้อนสารอันตรายต่างๆ เช่น โพรพีลีน ปรอท ตะกั่ว และซิงค์ออกไซด์ ซึ่งจะอาจเกิดการ ระคายเคืองต่อผิวหนัง โดยเฉพาะบริเวณที่มีบาดแผล รอยถลอก หรือเป็นสิว ผดผื่นแพ้ได้
“ในช่วงกลางวันปีนี้อากาศร้อนมาก ควรเตรียมตัวก่อนออกไปเล่นน้ําสงกรานต์ โดยใส่เสื้อแขนยาว กางเกงขายาว และหมวก เพื่อป้องกันแสงแดด ก่อนออกจากบ้านควรดื่มน้ําสะอาด1-2แก้ว และดื่มน้ําเป็นระยะ ๆ หลีกเลี่ยงการดื่มเครื่องดื่มแอลกอฮอล์ทุกประเภท” นายแพทย์โอภาสกล่าว
รัฐบาลไทย-ข่าวทำเนียบรัฐบาล-วธ. ขอเชิญชวน ร่วมสืบสานเพลงของครู “งานคอนเสิร์ตเพื่อครู” โดยศิลปินแห่งชาติ ครูชาลี อินทรวิจิตร และ ครูสุรพล โทณะวนิก
วันจันทร์ที่ 17 กุมภาพันธ์ 2563
วธ. ขอเชิญชวน ร่วมสืบสานเพลงของครู “งานคอนเสิร์ตเพื่อครู” โดยศิลปินแห่งชาติ ครูชาลี อินทรวิจิตร และ ครูสุรพล โทณะวนิก
กระทรวงวัฒนธรรม ร่วมกับ สมาคมดนตรีแห่งประเทศไทยในพระบรมราชูปถัมภ์ สมาคมนักร้องแห่งประเทศไทยในพระราชูปถัมภ์ สมเด็จพระเทพรัตนราชสุดา ฯ สยามบรมราชกุมารี มูลนิธิศาลาเฉลิมกรุง จัดคอนเสิร์ต เพื่อครู...ชาลี อินทรวิจิตร & สุรพล โทณะวณิก สองศิลปินแห่งชาติ
สวธ. ขอเชิญชวน ร่วมสืบสานเพลงของครู “งานคอนเสิร์ตเพื่อครู”
โดยศิลปินแห่งชาติ ครูชาลี อินทรวิจิตร และ ครูสุรพล โทณะวนิก
กระทรวงวัฒนธรรม โดยกรมส่งเสริมวัฒนธรรม ร่วมกับ สมาคมดนตรีแห่งประเทศไทยในพระบรมราชูปถัมภ์ สมาคมนักร้องแห่งประเทศไทยในพระราชูปถัมภ์ สมเด็จพระเทพรัตนราชสุดา ฯ สยามบรมราชกุมารี มูลนิธิศาลาเฉลิมกรุง จัดคอนเสิร์ต เพื่อครู...ชาลี อินทรวิจิตร & สุรพล โทณะวณิก สองศิลปินแห่งชาติ วันอาทิตย์ที่ ๘ มีนาคม ๒๕๖๓ รอบ ๑๔.๐๐ น. ณ หอประชุมใหญ่ ศูนย์วัฒนธรรมแห่งประเทศไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม มีนโยบายที่มุ่งเน้นส่งเสริม สนับสนุน เผยแพร่ ถ่ายทอด ส่งเสริมการดําเนินงานและผลงานศิลปินแห่งชาติ สนับสนุนการดําเนินงานด้านศิลปวัฒนธรรมของบุคคล องค์กรภาครัฐ ภาคเอกชน และดําเนินการส่งเสริมสนับสนุนด้านสวัสดิการของศิลปินแห่งชาติ ซึ่งการจัดแสดงคอนเสิร์ตครั้งนี้ มีวัตถุประสงค์ช่วยเหลือศิลปินแห่งชาติ นายชาลี อินทรวิจิตร สาขาศิลปะการแสดง (ผู้ประพันธ์คําร้อง-ผู้กํากับภาพยนตร์) พุทธศักราช ๒๕๓๖ และนายสุรพล โทณะวณิก สาขาศิลปะการแสดง (การประพันธ์เพลงไทยสากล) พุทธศักราช ๒๕๔๐ ซึ่งได้รับความร่วมมือจากศิลปินแห่งชาติหลายๆ ท่านร่วมกันขับร้องเพลง ศิลปินรุ่นใหม่ที่สืบสานเพลงของครูทั้งสอง ซึ่งรายได้หลังหักค่าใช้จ่ายแล้วส่วนหนึ่งสมทบเข้ากองทุนส่งเสริมงานวัฒนธรรม เพื่อสนับสนุนงานด้านศิลปวัฒนธรรมต่อไป
โดยการจัดคอนเสิร์ตในครั้งนี้ เป็นการรวมตัวรวมใจของนักร้องและดนตรีทุกรุ่น โดยนําบทเพลงผลงานการประพันธ์ของครูชาลีและครูสุรพลมาขับร้องถ่ายทอดบทเพลงโดยศิลปินแห่งชาติ สุเทพ วงศ์กําแหง/ชรินทร์ นันทนาคร/รวงทอง ทองลั่นธม/เศรษฐา ศิระฉายา/วิรัช อยู่ถาวร ร่วมด้วยนักร้องคุณภาพ สุดา ชื่นบาน/ ฉันทนา กิติยพันธ์/ศรวณี โพธิเทศ/รุ่งฤดี แพ่งผ่องใส/ศรีไศล สุชาตวุฒิ/วินัย พันธุรักษ์/วิชัย ปุญญะยันต์ และศิลปินอีกมากมาย รวมถึงศิลปินจาก The Golden Song สุธีศักดิ์ ภักดีเทวา(โจ้)/โชคชัย หมู่มาก(แอ๊ค)/ดนุพงศ์ หลงสกุลณี(สิงห์)/ซาจีร่า มูฮัมหมัด(เอ็มม่า) ซึ่งบรรเลงโดย วงเฉลิมราชย์ ควบคุมโดย อ.วิรัช อยู่ถาวร(ศิลปินแห่งชาติ)
สําหรับการแสดงคอนเสิร์ตเพื่อครู จําหน่ายบัตรราคา ๒,๐๐๐ /๑,๕๐๐ /๑,๐๐๐ และ ๕๐๐ บาท ผู้ที่สนใจสามารถซื้อบัตรได้ที่ ศาลาเฉลิมกรุง โทร.๐-๒๒๒๕-๘๗๕๗-๘, ๐-๒๖๒๓-๘๑๔๘-๙ และไทยทิคเก็ตเมเจอร์โทร.๐-๒๒๖๒-๓๔๕๖ www.thaiticketmajor.com หรือสอบถามเพิ่มเติมได้ที่ สายด่วนวัฒนธรรม ๑๗๖๕ และติดตามข่าวสารได้ทาง www.culture.go.th , เฟสบุ๊กกรมส่งเสริมวัฒนธรรม และ Line @ วัฒนธรรม
รัฐบาลไทย-ข่าวทำเนียบรัฐบาล-เร่งช่วยเหลือเกษตรกร...จาก "พายุโพดุล”
วันพุธที่ 4 กันยายน 2562
เร่งช่วยเหลือเกษตรกร...จาก "พายุโพดุล”
..
เกษตรกรที่เป็นลูกค้า ธ.ก.ส. ซึ่งได้รับความเสียหายจากพายุโพดุล อุ่นใจได้ เพราะ ธ.ก.ส. เตรียมพิจารณามาตรการช่วยเหลือ เช่น ขยายระยะเวลาชําระหนี้ และให้สินเชื่อเป็นค่าลงทุน/ซ่อมแซมที่อยู่อาศัย หรือโรงเรือนการเกษตร และเครื่องมือต่าง ๆ :
สําหรับแนวทางที่จะพิจารณาช่วยเหลือ >>
• ค่าใช้จ่ายฉุกเฉิน ไม่เกินรายละ 50,000 บาท อัตราดอกเบี้ย 0% ช่วง 6 เดือนแรก
• สินเชื่อฟื้นฟูและพัฒนาคุณภาพชีวิต ไม่เกินรายละ 500,000 บาท คิดอัตราดอกเบี้ย MRR -2 หรือเท่ากับ 4.875% ต่อปี กําหนดชําระคืนไม่เกิน 15 ปี
สอบถามข้อมูลเพิ่มเติม โทร. 0 2555 0555
รัฐบาลไทย-ข่าวทำเนียบรัฐบาล-แถลงการณ์สำนักนายกรัฐมนตรี
วันพุธที่ 25 มีนาคม 2563
แถลงการณ์สํานักนายกรัฐมนตรี
เรื่อง การประกาศสถานการณ์ฉุกเฉินตามพระราชกําหนดการบริหารราชการในสถานการณ์ฉุกเฉิน พ.ศ. 2548
รัฐบาลไทย-ข่าวทำเนียบรัฐบาล-กรมศุลกากร จัดงานประมูลรถของกลาง ประจำปี 2563 จำนวน 201คัน คาดมีรายได้เข้ารัฐ กว่า 300 ล้านบาท
วันเสาร์ที่ 8 สิงหาคม 2563
กรมศุลกากร จัดงานประมูลรถของกลาง ประจําปี 2563 จํานวน 201คัน คาดมีรายได้เข้ารัฐ กว่า 300 ล้านบาท
กรมศุลกากรจัดงานประมูลรถของกลาง ประจําปี 2563 โดยวิธีการประมูลด้วยวาจา (ยกป้ายหน้าลาน) และระบบประมูลออนไลน์ จํานวน 201 คัน โดยมีนายกฤษฎา จีนะวิจารณะ อธิบดีกรมศุลกากร เป็นประธานในพิธีเปิดการประมูลรถของกลาง ประจําปี 2563
วันนี้ (วันเสาร์ที่ 8 สิงหาคม 2563) เวลา 08.30 กรมศุลกากรจัดงานประมูลรถของกลาง ประจําปี 2563 โดยวิธีการประมูลด้วยวาจา (ยกป้ายหน้าลาน) และระบบประมูลออนไลน์ จํานวน 201 คัน โดยมีนายกฤษฎา จีนะวิจารณะ อธิบดีกรมศุลกากร เป็นประธานในพิธีเปิดการประมูลรถของกลาง ประจําปี 2563 คาดว่าจะสามารถนํารายได้เข้ารัฐไม่ต่ํากว่า 300ล้านบาท ณ ลานจอดรถหน้าส่วนของกลาง กองสืบสวนและปราบปราม กรมศุลกากร คลองเตย
นายกฤษฎาจีนะวิจารณะอธิบดีกรมศุลกากร เปิดเผยว่ากรมศุลกากรได้มอบหมายให้บริษัท สยามอินเตอร์การประมูล จํากัด (SIA) เป็นผู้ดําเนินการจัดงานประมูลรถของกลาง ประจําปี 2563 โดยวิธีการประมูลด้วยวาจา (ยกป้ายหน้าลาน) และระบบประมูลออนไลน์ซึ่งการประมูลในปีนี้จะมีความพิเศษ ด้วยการเพิ่มระบบการประมูลแบบออนไลน์เข้ามา ซึ่งจะตอบโจทย์สําหรับผู้ต้องการความสะดวกในการประมูลที่ไม่ต้องเดินทางมาที่กรมศุลกากร อยู่ที่ไหนก็สามารถประมูลรถได้ ทั้งนี้ กรมศุลกากรได้เปิดให้ผู้ที่สนใจเข้าชมสภาพภายนอกรถยนต์ของกลางตั้งแต่วันที่ 5-7 สิงหาคม2563 ที่ผ่านมาและได้รับความสนใจจากประชาชนจํานวนมาก กรมศุลกากรซึ่งมีหน้าที่เก็บรักษาและจําหน่ายรถยนต์ของกลาง ได้จัดการขายทอดตลาดด้วยวิธีการประมูลด้วยวาจาและประมูลด้วยระบบออนไลน์ เพื่อนําเงินส่งเข้าเป็นรายได้ของรัฐอย่างโปร่งใส และเป็นธรรม ตามที่กระทรวงการคลังได้กําหนดหลักเกณฑ์ วิธีการ และเงื่อนไขการจําหน่ายรถยนต์ของกลาง ประกอบระเบียบปฏิบัติเกี่ยวกับการขายของกลาง รวมถึงกําหนดกระบวนการดําเนินงานประมูลขายทอดตลาดไว้อย่างรัดกุม
สําหรับการขายทอดตลาดในครั้งนี้ มีรถยนต์และรถจักรยานยนต์ยี่ห้อต่างๆนํามาร่วมประมูล จํานวน 201คัน โดยรถยนต์ที่ประชาชนให้ความสนใจได้แก่ รถยนต์ยี่ห้อ FERRARI รุ่น CALIFORNIA T ปี 2015 ราคาเปิดประมูล 10.31 ล้านบาท ปิดการประมูลที่ราคา 12.7 ล้านบาท Nissan GTR (R35) ปี 2008 ราคาเปิดประมูล 2.5 ล้านบาท ปิดการประมูลที่ราคา 5.1 ล้านบาท และ Porsche Panamera Turbo ปี 2010 ราคาเปิดประมูล 1.95 ล้านบาท ปิดการประมูลที่ราคา 3.5 ล้านบาท สําหรับรถที่ราคาไม่สูงมากและเป็นที่น่าสนใจ ได้แก่ Nissan Cube ปี 2003 ราคาเปิดประมูล1.29 แสนบาท ทั้งนี้คาดว่าการขายทอดตลาดฯ ในครั้งนี้จะสามารถนํารายได้เข้ารัฐไม่ต่ํากว่า 300ล้านบาท ซึ่งในปี 2560ที่ผ่านมา กรมศุลกากรสามารถขายทอดตลาดรถยนต์และรถจักรยานยนต์ของกลางได้กว่า 355ล้านบาท
รัฐบาลไทย-ข่าวทำเนียบรัฐบาล-“รมว.แรงงาน” กำชับ ตรวจสอบกรณีสาวไทยหนี ตม.เกาหลี จนแท้งลูก เตือนแรงงานไทยต้องไปทำงานแบบถูกกฎหมายเท่านั้น
วันอังคารที่ 26 มิถุนายน 2561
“รมว.แรงงาน” กําชับ ตรวจสอบกรณีสาวไทยหนี ตม.เกาหลี จนแท้งลูก เตือนแรงงานไทยต้องไปทํางานแบบถูกกฎหมายเท่านั้น
โฆษกแรงงาน ชี้แจงกรณีสาวไทยหนีด่านตรวจคนเข้าเมืองสาธารณรัฐเกาหลีจนแท้งลูก เตือน หลบหนีไปทํางานต่างประเทศแบบผิดกฎหมายมีแต่โทษ สําหรับแรงงานไทยที่ไปทํางานต่างประเทศอย่างถูกต้องตามกฎหมาย ภาครัฐพร้อมให้ความช่วยเหลือดูแลในทุกกรณี
วันนี้ (26 มิ.ย. 61) นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า จากกรณีที่หนังสือพิมพ์ข่าวสดได้นําเสนอข้อมูลจากผู้ใช้ Facebook เรื่อง หญิงไทยหลบหนี ตม.สาธารณรัฐเกาหลี จนเกิดอาการแท้งบุตร นั้น พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน มีความห่วงใยในกรณีดังกล่าว และได้สั่งการให้อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซล สาธารณรัฐเกาหลี (สนร.โซล) ตรวจสอบข้อเท็จจริงอย่างเร่งด่วน โดยพบว่า ผู้โพสต์ Facebook ชื่อ น.ส.วิกราณ์ดา ศิลานคร เป็นอดีตล่ามของศูนย์ช่วยเหลือแรงงานต่างชาติกวางจู และเคยเป็นอาสาสมัครแรงงาน แต่ขณะนี้หมดอายุการเป็นสมาชิกซึ่งต้องต่ออายุสมาชิกเป็นรายปี สําหรับข้อมูลเกี่ยวกับหญิงไทยที่หลบหนีด่านตรวจคนเข้าเมือง (ตม.) สาธารณรัฐเกาหลีรายดังกล่าว จากการตรวจสอบพบว่า ได้เข้ามาทํางานแบบผิดกฎหมายและตั้งครรภ์ราว 6 เดือน โดยเมื่อวันที่ 24 มิ.ย.61 ได้ไปเข้ารับการรักษาพยาบาล ณ โรงพยาบาลมหาวิทยาลัยจอนนัม เป็นเวลา 12 ชั่วโมง เนื่องจากมีอาการเป็นไข้และปวดท้องหลัง เมื่อทานยาแก้ไข้แล้วไม่หาย แต่มีอาการน้ําคร่ําเดิน สามีจึงนําส่งโรงพยาบาล แต่ไม่มีบัตรประจําตัวคนต่างด้าว (กาม่า) เจ้าหน้าที่โรงพยาบาลจึงประสานแจ้ง ให้ตม.สาธารณรัฐเกาหลีทราบ ซึ่งเจ้าหน้าที่ ตม. ได้ให้หญิงไทยรายดังกล่าวเดินทางกลับประเทศไทยภายใน 8 ก.ค.61 สําหรับค่ารักษาพยาบาล ได้รับส่วนลดจากโรงพยาบาล และไม่มีปัญหาเรื่องค่าใช้จ่าย โดยหญิงไทยรายนี้ ไม่ขอเปิดเผยข้อมูลส่วนตัว ขณะนี้พักรักษาตัว ณ ที่พัก รอการเดินทางกลับประเทศไทย
นางเพชรรัตน์ฯ กล่าวเพิ่มเติมว่า จากกรณีดังกล่าวจะเห็นได้ว่า การหลบหนีไปทํางานต่างประเทศแบบผิดกฎหมายนั้น มีแต่โทษ นอกจากจะต้องอยู่แบบหลบซ่อนแล้ว ยังเสี่ยงต่อการถูกหลอกลวงเกี่ยวกับการค้ามนุษย์และการบังคับใช้แรงงานอย่างผิดกฎหมายอีกด้วย สําหรับแรงงานไทยที่ไปทํางานในต่างประเทศแบบถูกกฎหมาย รัฐบาลและกระทรวงแรงงานพร้อมอํานวยความสะดวก รวมถึงปกป้องและดูแลสิทธิประโยชน์ต่างๆ ของแรงงานไทยอย่างเต็มที่ จึงขอย้ําเตือนให้แรงงานไทยตระหนักถึงการเดินทางไปทํางานต่างประเทศอย่างถูกต้องตามกฎหมาย เนื่องจากจะได้รับการคุ้มครองดูแลอย่างเต็มกําลังจากทุกภาคส่วน ตั้งแต่ก่อนเดินทาง ระหว่างทํางาน และกลับจากต่างประเทศ เมื่อเดินทางไปทํางานแล้วยังให้ความคุ้มครองดูแลอย่างต่อเนื่อง หากประสบปัญหาในต่างประเทศ สํานักงานแรงงานไทยหรือสถานเอกอัครราชทูตไทยในต่างประเทศ จะเป็นตัวแทนรัฐบาลในการดูแลแรงงานไทยในต่างประเทศเช่นกัน
ทั้งนี้ ผู้ที่มีความประสงค์จะเดินทางไปทํางานในต่างประเทศ สามารถตรวจสอบข้อมูลการรับสมัครงานหรือรายชื่อบริษัทจัดหางานที่ได้รับการรับรองจากกระทรวงแรงงาน ได้ที่เว็บไซต์กรมการจัดหางาน http://www.doe.go.th หรือโทรสายด่วนกระทรวงแรงงาน 1506 กด 2 กรมการจัดหางาน
+++++++++++++++++++++++
รัฐบาลไทย-ข่าวทำเนียบรัฐบาล-ที่ปรึกษาพิเศษรัฐบาลญี่ปุ่น เข้าเยี่ยมคารวะรองนายกรัฐมนตรี
วันศุกร์ที่ 14 กุมภาพันธ์ 2563
ที่ปรึกษาพิเศษรัฐบาลญี่ปุ่น เข้าเยี่ยมคารวะรองนายกรัฐมนตรี
ที่ปรึกษาพิเศษรัฐบาลญี่ปุ่น เข้าเยี่ยมคารวะรองนายกรัฐมนตรี
วันนี้ (14 กุมภาพันธ์ 2563) เวลา 09.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายอิซุมิ ฮิโรโตะ (Mr. Izumi Hiroto) ที่ปรึกษาพิเศษนายกรัฐมนตรีญี่ปุ่น มอบหมายให้ นายคิยามะ ชิเกรุ (Mr. Kiyama Shigeru) ที่ปรึกษาพิเศษรัฐบาลญี่ปุ่นและทูตโครงการส่งเสริมความร่วมมือทางเศรษฐกิจ เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนไทย สรุปสาระสําคัญของการหารือ ดังนี้
รองนายกรัฐมนตรีกล่าวต้อนรับและยินดีที่ทั้งสองฝ่ายได้พบกันอีกครั้ง โดยชื่นชมการให้ความร่วมมือของญี่ปุ่น ในมิติเศรษฐกิจตลอดระยะเวลาที่ผ่านมา โดยกล่าวถึงการลงทุนในพื้นที่ EEC ที่ทั้งไทยและญี่ปุ่นจะสามารถใช้ประโยชน์จากศักยภาพซึ่งกันและกันได้เป็นอย่างดี ตลอดจนเสริมสร้างความเชื่อมโยงให้ครอบคลุมมากขึ้น ผ่านโครงการเขตเศรษฐกิจพิเศษภาคใต้ (SEC) และโครงการเขตเศรษฐกิจพิเศษภาคตะวันออก-ตะวันตก (EWEC) ที่สามารถสร้างความเชื่อมโยงในอนุภูมิภาคลุ่มน้ําโขงและอาเซียนได้อย่างมีประสิทธิภาพ
ที่ปรึกษาพิเศษรัฐบาลญี่ปุ่นฯ กล่าวขอบคุณที่ได้ให้เข้าพบในวันนี้ โดยเชื่อมั่นในนโยบายทางเศรษฐกิจและการส่งเสริมการลงทุนของรัฐบาลไทย และยินดีที่จะเป็นสะพานสานต่อความร่วมมืออย่างต่อเนื่อง โดยเฉพาะความร่วมมือในการพัฒนาระบบโครงสร้างพื้นฐาน การพัฒนาทรัพยากรมนุษย์ (HRD) ตลอดจนส่งเสริมความร่วมมือระหว่างภาคเอกชนผ่าน SMEs และ ธุรกิจ Startups
ทั้งสองฝ่ายได้แลกเปลี่ยนข้อคิดเห็นและเห็นพ้องว่าจะร่วมกันผลักดันความสัมพันธ์ทางเศรษฐกิจ โดยเฉพาะความตกลงที่ครอบคลุมและก้าวหน้าสําหรับหุ้นส่วนทางเศรษฐกิจภาคพื้นแปซิฟิก (Comprehensive and Progressive Agreement for Trans-Pacific Partnership: CPTPP) ซึ่งรัฐบาลไทยมีความตั้งใจ โดยได้ดําเนินการจัดทําข้อมูลศึกษา (Feasibility Study) การรับฟังจากทุกฝ่าย เพื่อหาข้อมูลทั้งข้อดีและผลกระทบจากการเข้าร่วม เพื่อนําเสนอต่อคณะรัฐมนตรี (ครม.) ต่อไป
นอกจากนี้ ทางบริษัทเอกชนญี่ปุ่นได้แสดงความสนใจที่จะเข้ามาร่วมลงทุนในโครงการโครงสร้างพื้นฐานขนาดใหญ่ของไทย โดยเฉพาะโครงการรถไฟความเร็วสูง เพื่อส่งเสริมการสร้างความเชื่อมโยงในอนุภูมิภาคและภูมิภาคอาเซียน โดยขณะนี้ ทางญี่ปุ่นได้ระดมทุนครั้งใหญ่ รวมทั้งได้ประกาศข้อริเริ่มด้านเงินกู้และการลงทุนสําหรับอาเซียน (Initiative on Overseas Loan and Investment for ASEAN) มูลค่า 3 พันล้านเหรียญสหรัฐฯ เพื่อสนับสนุนให้ภาคเอกชนและภาคการเงินของญี่ปุ่นเข้ามามีบทบาทในการลงทุนพัฒนาโครงสร้างพื้นฐานในอาเซียนเพิ่มมากขึ้น
ในท้ายนี้ รองนายกรัฐมนตรียังกล่าวชื่นชมแนวทางการพัฒนาชนบทของญี่ปุ่น โดยเห็นว่าญี่ปุ่นมีศักยภาพในการเชื่อมโยงภาคการเกษตร อุตสาหกรรม และการท่องเที่ยวได้อย่างเป็นรูปธรรม โดยกล่าวขอให้ทางญี่ปุ่นเสนอแนะแนวทางเพื่อต่อยอดความร่วมมือด้านอุตสาหกรรมการเกษตรและด้านอื่นๆ ที่จะเป็นประโยชน์ร่วมกันต่อไปในอนาคต
รัฐบาลไทย-ข่าวทำเนียบรัฐบาล-รัฐบาล ระดมกวาดล้างต่อเนื่อง สะสางปมและกวาดล้างภัยมืดตกค้างในสังคม  หวั่นไม่ร่วมมือกันจะอยู่กับภัยสังคมที่สะสมและซับซ้อน กระทบความเชื่อมั่นและหวาดระแวงกันในสังคม
วันจันทร์ที่ 19 กุมภาพันธ์ 2561
รัฐบาล ระดมกวาดล้างต่อเนื่อง สะสางปมและกวาดล้างภัยมืดตกค้างในสังคม  หวั่นไม่ร่วมมือกันจะอยู่กับภัยสังคมที่สะสมและซับซ้อน กระทบความเชื่อมั่นและหวาดระแวงกันในสังคม
รัฐบาล ระดมกวาดล้างต่อเนื่อง สะสางปมและกวาดล้างภัยมืดตกค้างในสังคม
พล.ท.คงชีพ ตันตระวาณิชย์ โฆษก กห. เปิดเผยว่า รัฐบาลโดยฝ่ายความมั่นคง ได้ระดมสะสางปมปัญหาและขับเคลื่อนกวาดล้างภัยมืดที่ยังตกค้าง สร้างความหวาดระแวงกับประชาชนและสังคมอย่างต่อเนื่อง ทั้งภัยจากกลุ่มอิทธิพลที่มีอาวุธสงคราม ภัยจากอาชญากรรมข้ามชาติที่แฝงเข้ามาในรูปของนักท่องเที่ยว รวมทั้งภัยจากยาเสพติด ที่กระจายตัวอยู่ในสังคม ซึ่งบั่นทอนเยาวชนและเป็นปัญหาลูกโซ่ของอาชญากรรมรูปแบบต่างๆ โดยภาพรวมตั้งแต่ต้น ก.พ. 61 เจ้าหน้าที่ ทั้งตํารวจ ทหาร ฝ่ายปกครอง รวมทั้งปปช.และปปง. ได้เปิดปฏิบัติการร่วมกันต่อเป้าหมายยาเสพติดที่สําคัญ จับกุมนักค้ายาเสพติดรายสําคัญและเครือข่าย เช่น นายจิรัฎฐ์ เพ็ญโสภณวิชญ์ ( เอกอ้วน) นาย วันเฉลิม กมลเลิศ (โน๊ต ดินแดง ) นาย ธนา ภุมรินทร์ ( โอ๋ ซีวิค) โดยสามารถยึดยาเสพติดได้จํานวนมากและอายัดทรัพย์สินได้มูลค่าหลายร้อยล้านบาท ซึ่งกําลังขยายผลเชื่อมโยงเครือข่ายและปฏิบัติการต่อเป้าหมายสําคัญอื่นๆต่อเนื่องกันไป
ขณะเดียวกัน ได้ให้ความสําคัญกับบังคับใช้กฎหมายเข้มข้นกับกลุ่มอิทธิพล ที่คอยกัดกร่อน ริดรอนสังคม เสมือน “เหลือบสังคม” โดยฝ่ายความมั่นคงได้ เปิดปฏิบัติการ จับกุมผู้กระทําผิดแล้วกว่า 150 รายทั่วประเทศ และกําลังทยอยดําเนินการต่อกับเป้าหมายที่ยังคงค้าง รวมทั้งเป้าหมายที่ประชาชนยังคงแจ้งเพิ่มอย่างต่อเนื่อง พร้อมกันนี้ ได้ตรวจสอบและดําเนินการกับคนต่างชาติ ที่อาศัยอยู่เกินกําหนด รวมทั้งผู้ที่ลักลอบเข้าเมืองโดยผิดกฎหมายจํานวนมาก ซึ่งรวมตัวกันก่ออาชญากรรมในรูปแบบต่างๆ ทั้งในเมืองใหญ่ และแหล่งท่องเที่ยวที่สําคัญ ตามที่ปรากฎเป็นข่าวอย่างต่อเนื่อง. โดยเฉพาะกรณี ปฏิบัติการจับกุม นายเฉิน หยวน ไข่ ชาวไต้หวันและเครือข่ายในกัมพูชา ซึ่งมีทั้งคนไทย คนไต้หวันและคนกัมพูชา กว่า 30 รายเกี่ยวข้อง สร้างความเสียหายไปแล้วกว่า 1,000 ล้านบาท
พล.อ.ประวิตร วงษ์สุวรรณ รองนรม.และรมว.กห. ได้กล่าวแสดงความชื่นชมและเป็นกําลังใจ กับการทํางานของเจ้าหน้าที่ตํารวจและฝ่ายความมั่นคง ที่ร่วมกันปฏิบัติการกับภัยสังคมที่ยังตกค้างอย่างต่อเนื่อง โดยเฉพาะปฏิบัติการจับกุมเครือข่ายแก็งค์คอลเซนเตอร์ ชาวไต้หวัน ในประเทศกัมพูชา ถือเป็นตัวอย่างความร่วมมืออย่างใกล้ชิด ทั้งหน่วยงานภายในประเทศและต่างประเทศ พร้อมทั้ง กําชับให้ ตํารวจ ทหารและฝ่ายปกครอง ต้องสร้างความเชื่อมั่นและเป็นที่พึ่งของประชาชน โดยต้องทําตามอํานาจหน้าที่ และให้ความสําคัญในการคุ้มครองความปลอดภัย รวมทั้งดูแลโอกาสความเท่าเทียมของการดําเนินชีวิตและพัฒนาตนเองของประชาชนทุกคนอย่างเสมอภาค โดยถือเป็นสิทธิที่ทุกคนต้องได้รับการคุ้มครองจากรัฐให้ปลอดภัย. ขณะเดียวกัน การทําหน้าที่ต้องจริงใจ เปิดกว้าง และโปร่งใส ลงพื้นที่เคาะประตูบ้าน รับฟังข้อมูลจากประชาชนให้มากขึ้น เพื่อร่วมกันสะสางปมปัญหาภัยสังคมที่สะสมและซับซ้อน